
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 781 


18 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίας αμοιβής των μελών της Επιτρο¬ 
πής Ελέγχου Τίτλων Δικαιούχων από Αναγκαστική 
απαλλοτρίωση του άρθρου 96 του Π.Δ. 284/88 για 


το έτος 2003. 1 

Τροποποίηση και συμπλήρωση της απόφασης έγκρι¬ 
σης του «Ελληνικού Αντισεισμικού Κανονισμού - 
ΕΑΚ-2000». 2 

Σύσταση στο Δήμο Παρακαμπυλίων Ν. Αιτ/νίας Νομι¬ 
κού Προσώπου με την επωνυμία «Σχολική Επιτρο¬ 
πή Δημοτικού Σχολείου Γέφυρας Επισκοπής Δ. Δ. 
Ψηλοβράχου Δήμου Παρακαμπυλίων». 3 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Φαρκαδόνας Ν. Τρικάλων. 4 

Τροποποίηση της Συστατικής Πράξης της Δημοτικής 
Επιχείρησης Δήμου Παλαιοκαστριτών Ν. Κέρκυ¬ 
ρας με την επωνυμία «Αναπτυξιακή Επιχείρηση Δή¬ 
μου Παλαιοκαστριτών» (ΑΝ.Ε.ΔΗ.Π.). 5 


Τροποποίηση της Συστατικής Πράξης της Δημοτικής 
Επιχείρησης Δήμου Παλαιοκαστριτών Ν. Κέρκυ¬ 
ρας με την επωνυμία «Δημοτική Επιχείρηση 
Ύδρευσης - Αποχέτευσης Δήμου Παλαιοκαστρι- 


τών(ΔΕΥΑΠ). 6 

Σύσταση ενιαίου νομικού προσώπου με την επωνυμία 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ (ΚΑΠΗ) Δ. Στρυμονικού» στο Δήμο Στρυμονι- 
κού,Ν. Σερρών. 7 

Τροποποίηση της παρ. 2 του αρθρ. 16του κανονισμού 
Παροχώντου ΚΑΦ Ξηράς Κιάτου, Ν. Κορινθίας. 8 

Έγκριση ανάθεσης έργου από τον ΚΑΦ Ξηράς Χαλκί¬ 
δας, Ν. Εύβοιας σε ένα (1) λογιστή. 9 

Ύψος Συνεγγυητικού Κεφαλαίου για το έτος 2003. 10 


ΑΠΟΦΑΣΕΙ Σ 

Αριθ. 2/28100/0022 (1) 

Καθορισμός μηνιαίας αμοιβής των μελών της Επιτροπής 
Ελέγχου Τίτλων Δικαιούχων από Αναγκαστική απαλ¬ 
λοτρίωση του άρθρου 96 του Π.Δ. 284/88 για το έτος 
2003. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 96 του Π.Δ. 284/88 (ΦΕΚ 
128/τ.Α'). 

2. Τις διατάξεις του άρθρου 27 του Ν. 2882/2001 (ΦΕΚ 
17/τ.Α'). 

3. Τις διατάξεις του άρθρου 40 του Ν. 849/1978 (ΦΕΚ 
232/τ.Α'), όπως συμπληρώθηκε με το άρθρο 8 του Ν. 
2129/93 (ΦΕΚ 57/τ.Α'). 

4. Τις διατάξεις του άρθρου 19 του Ν. 2470/97 (ΦΕΚ 40 
τ.Α'). 

5. Τις διατάξεις του άρθρου 19 του Ν. 1599/86(ΦΕΚ75 
τ.Α') όπως τροποποιήθηκε και κωδικοποιήθηκε με τις δια¬ 
τάξεις του Ν. 2690/99 (ΦΕΚ 45τ.Α'). 

6. Την 2/38554/0004/23.5.2000 απόφαση του Υφυπουρ¬ 
γού Οικονομικών για μεταβίβαση αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής κ.λπ. 

7. Την 1016047/24/Α0006/19.2.2002 απόφαση του 
υπουργού Οικονομικών με την οποία ορίσθηκαν τα μέλη 
της εν λόγω επιτροπής. 

8. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 13.800 ΕΥΡΩ για το 
έτος 2003, η οποία βαρύνει τις πιστώσεις του προϋπολο¬ 
γισμού εξόδων του Υπ. Οικονομίας και Οικονομικών με 
ειδ. Φορέα 23-110 και ΚΑΕ 0515, οικονομικού έτους 2003, 
αποφασίζουμε: 

Καθορίζουμε την μηνιαία αμοιβή του Προέδρου, των 
Μελών, του Εισηγητή και του Γ ραμματέα της εν θεμάτι 

Επιτροπής, στο ποσό των διακοσίων τριάντα (230) ΕΥΡΩ 
για κάθε συμμετέχοντα υπό την προϋπόθεση πραγματο¬ 
ποίησης τριών (3) τουλάχιστον συνεδριάσεων κατά μήνα. 
Σε περίπτωση λιγότερων συνεδριάσεων η αμοιβή θα υπο¬ 
λογίζεται αναλογικά. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουνίου 2003 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. Δ17α/67/1/ΦΝ275 (2) 

Τροποποίηση και συμπλήρωση της απόφασης έγκρισης 
του «Ελληνικού Αντισεισμικού Κανονισμού - ΕΑΚ- 
2000 ». 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 και 4 του άρθρου 21 του Ν. 
1418 «Δημόσια έργα και ρυθμίσεις συναφών θεμάτων» (Α' 
23). 

2. Τη διάταξη του άρθρου 2, παρ .2 περιπτ. δ του Ν. 
1349/83 «Σύσταση Οργανισμού Αντισεισμικού Σχεδια- 
σμού και Προστασίας (ΟΑΣΠ) και άλλες διατάξεις» (Α' 
52). 

3. Τις διατάξεις του άρθρου 29 Α' του Ν. 1558/1984 
(Α'37) όπως αυτό προστέθηκε με το άρθρο 27 του Ν. 
2081/1992 (ΑΊ54) και αντικαταστάθηκε με την παρ. 2 α 
του άρθρου 1 του Ν. 2469/1997 (Α'38) και το γεγονός ότι 
από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

4. Τις διατάξεις της κοινής απόφασης Υ6/31.10.2001 
του Πρωθυπουργού και της Υπουργού ΠΕΧΩΔΕ «Ανάθε¬ 
ση αρμοδιοτήτων Υπουργού Περιβάλλοντος, Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος, Χωροταξίας και Δημοσίων Έργων» (ΒΊ 484). 

5. Την Δ17α/141/3/ΦΝ 275/15.12.1999 απόφαση του 
Υπουργού ΠΕΧΩΔΕ «Έγκριση του Ελληνικού Αντισεισμι¬ 
κού Κανονισμού - ΕΑΚ-2000» (Β'2184). 

6. Το 670/14.5.2003 έγγραφο του ΟΑΣΠ καθώς και το 
από 17.4.2003 έγγραφο της Μόνιμης Επιστημονικής Επι¬ 
τροπής του ΟΑΣΠ για την επίλυση θεμάτων εφαρμογής 
και συμβατότητας των κανονισμών και οδηγιών για τον 
αντισεισμικό σχεδίασμά των κατασκευών, αποφασίζου¬ 
με: 

Άρθρο Ιο 

Εγκρίνουμε τις τροποποιήσεις και συμπληρώσεις του 
Ελληνικού Αντισεισμικού Κανονισμού ΕΑΚ 2000, οι οποί¬ 
ες έχουν ως ακολούθως: 

1η Τροποποίηση 

Στη παράγραφο 5.2.3.1 του κεφαλαίου 5 αντικαθίσταται 
το (2) από το ακόλουθο: 

(2) Για τον υπολογισμό της αντοχής του εδάφους σύμ¬ 
φωνα με τις παρ. 5.2.3.2 ή 5.2.3.3 και το Παράρτημα Ζ, θα 
χρησιμοποιούνται κατάλληλα εκτιμώμενες τιμές σχεδια- 
σμού των εδαφικών παραμέτρων οά και φά. Οι τιμές αυ¬ 
τές θα τεκμηριώνονται από κατάλληλη εδαφοτεχνική 


έρευνα-μελέτη και δεν μπορούν εν γένει να υπερβαίνουν 
τις τιμές σχεδιασμού υπό αντίστοιχη στατική φόρτιση. 

2η Τροποποίηση 

Στην παράγραφο Ζ.6 του παραρτήματος Ζ αντικαθί¬ 
σταται το (1) από το ακόλουθο: 

(1) Σε κτίρια σπουδαιότητας ΣΙ επί εδάφους κατηγο¬ 
ρίας Α, Β ή Γ καθώς και σε κτίρια σπουδαιότητας Σ2 ή και 
μονόροφα σπουδαιότητας Σ3 επί εδάφους κατηγορίας Α 
ή Β, επιτρέπεται η εκτίμηση της φέρουσας ικανότητας 
του εδάφους με βάση υπάρχουσα εμπειρία από παρακεί¬ 
μενες κατασκευές, θεμελιωμένες σε όμοιους εδαφικούς 
σχηματισμούς. Οι κατασκευές αυτές πρέπει να μην έχουν 
εμφανίσει αξιόλογες υποχωρήσεις και να έχουν επιδείξει 
καλή συμπεριφορά σε προγενέστερες σημαντικές σει¬ 
σμικές δράσεις. 

3η Συμπλήρωση 

Στη παράγραφο Σ.5.2.3.1. των σχολίων του κεφαλαίου 
5 προστίθεται στο (2) το ακόλουθο: 

Η έκταση της απαιτούμενης εδαφοτεχνικής έρευνας- 
μελέτης εξαρτάται από την Κατηγορία Εδάφους, τη Σει¬ 
σμικότητα και τη Σπουδαιότητα του δομήματος, και θα 
πρέπει να τεκμηριώνει όλα τα απαιτούμενα από τις πα¬ 
ρούσες διατάξεις του Αντισεισμικού Κανονισμού στοι¬ 
χεία. 

Α. Στις περιπτώσεις που αναφέρονται στην παρ. Ζ.6. (1), 
ισχύουν οι ελάχιστες απαιτήσεις της Ζ.6. 

Β. Στις ακόλουθες περιπτώσεις δομημάτων με επιφά¬ 
νεια κάτοψης θεμελιώσεως, ανεξαρτήτως αρμώντο πολύ 
500πι2, και με αριθμό υπέργειων ορόφων το πολύ πέντε : 

- για δομήματα Σπουδαιότητας ΣΙ, επί εδάφους κατη¬ 
γορίας Δ ή X, 

- για δομήματα Σπουδαιότητας Σ2, επί εδάφους κατη¬ 
γορίας Γ ή Δ σε περιοχές Σεισμικότητας I ή II ή επί εδά¬ 
φους κατηγορίας Γ σε περιοχές Σεισμικότητας III ή IV 

- για δομήματα Σπουδαιότητας Σ3, Σ4 σε περιοχές Σει¬ 
σμικότητας I ή II επί εδάφους κατηγορίας Α, Β ή Γ, και 

- για δομήματα Σπουδαιότητας Σ3, Σ4 σε περιοχές Σει¬ 
σμικότητας III ή IV επί εδάφους κατηγορίας Α, απαιτού¬ 
νται: 

Εδαφοτεχνική έρευνα-μελέτη με προτάσεις θεμελίω- 
σης που θα βασίζονται σε μία τουλάχιστον δειγματολη¬ 
πτική γεώτρηση με επί τόπου και εργαστηριακές μετρή¬ 
σεις και δοκιμές ή σε πενετρομετρήσεις. 

Γ. Σε όλες τις υπόλοιπες περιπτώσεις, πέραν αυτών που 
καλύπτονται από τα ανωτέρω Α και Β, απαιτούνται: 

Εδαφοτεχνική μελέτη-έρευνα με προτάσεις θεμελίω- 
σης που θα βασίζονται σε ικανό αριθμό δειγματοληπτικών 
γεωτρήσεων, με επί τόπου και εργαστηριακές μετρήσεις 
και δοκιμές ή/και πενετρομετρήσεις ή/και γεωφυσικές 
διασκοπίσεις. 

Οι ανωτέρω περιπτώσεις αφορούν μόνο την ικανοποίη¬ 
ση των απαιτήσεων του Αντισεισμικού Κανονισμού για την 
φέρουσα ικανότητα του εδάφους υπό σεισμικές δράσεις 
και δεν περιλαμβάνουν απαιτήσεις για στατικά φορτία. 

4η Συμπλήρωση 

Στη παράγραφο Σ.Β.1.4 των σχολίων του παραρτήμα¬ 
τος Β προστίθεται το (1): 

(1) (ί) Η τελική απαίτηση της παραγράφου (1) για κατα- 
κόρυφα στοιχεία που χαρακτηρίζονται σαντοιχώματα, εί¬ 
ναι να σχεδιάζονται ικανοτικά έτσι ώστε, σε μετελαστική 
απόκριση υπό σεισμική φόρτιση, να αναπτύσουν μόνον 
μία πλαστική άρθρωση στην βάση. Η δυνατότητα να σχε¬ 
διαστεί ένα κατακόρυφο στοιχείο όπως προαναφέρεται, 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10895 


προϋποθέτει ότι, υπό την οριζόντια σεισμική φόρτιση, το 
στοιχείο «δρα κατά κύριο λόγο σαν καμπτικός πρόβολος 
με πλήρη ή και μερική πάκτωση στην βάση όπου και συ¬ 
γκεντρώνεται η κύρια καμπτική καταπόνηση». Η δυνατό¬ 
τητα αυτή πρέπει να ελέγχεται κατά περίπτωση με βάση 
το σχετικό διάγραμμα ροπών (βλέπε Σημείωση (α)). Εν¬ 
δεικτική περιβάλλουσα σχεδιασμού ροπών κάμψης δεί¬ 
χνεται στο σχήμα που ακολουθεί. Σημειώνεται ότι η περι- 
βάλλουσα αυτή είναι απλοποιημένη, με την έννοια ότι δεν 
δείχνει τις συγκεντρωμένες ροπές (σκαλοπάτια) που ανα¬ 
λαμβάνονται από δοκούς ορόφων με τις οποίες το τοίχω¬ 
μα συνδέεται μονολιθικά μέσα στο επίπεδό του. 

(ϋ) Είναι ακόμη φανερό ότι για να λειτουργήσει το στοι¬ 
χείο «κατά κύριο λόγο σαν καμπτικός πρόβολος», πρέπει 
να διαθέτει «μεγάλη δυσκαμψία σε σύγκριση προς τα ορι¬ 
ζόντια στοιχεία (δοκούς) με τα οποία συνδέεται σε πλαι- 
σιακή λειτουργία». Από άποψη αντοχής υποτίθεται ότι το 
τοίχωμα διαθέτει τέτοιες διαστάσεις διατομής ώστε να εί¬ 
ναι φανερό (κατά κανόνα χωρίς έλεγχο) ότι μπορεί να 
αναλάβει σε κάθε όροφο τις τοπικές ροπές υπεραντοχής 
των δοκών με τις οποίες συνδέεται πλαισιακά. Αυτό το τε¬ 
λευταίο όμως δεν ισχύει, τουλάχιστον χωρίς ιδιαίτερο 
έλεγχο, σε στοιχεία μικρού μήκους (π.χ. 25 χ 100) όταν 
συνδέονται ακόμα και με συνήθεις πλακοδοκούς (π.χ. 
25/70). 

(ίϋ) Οι προαναφερθείσες προϋποθέσεις συνοψίζονται 
από άποψη αποτελέσματος στην τελική απαίτηση για ένα 
τοίχωμα, που είναι η εξασφάλιση μίας μόνον πλαστικής 
άρθρωσης στην βάση, σε συνδυασμό με την διάθεση 
επαρκούς δυσκαμψίας και αντοχής, ώστε να εξασφαλίζε¬ 
ται κατανομή της διατμητικής παραμόρφωσης του κτιρί¬ 
ου κατά το ύψος χωρίς ασυνέχειες (βλέπε Σημειώσεις (β), 
(γ)). Η κατανομή αυτή είναι απαραίτητη για την αποφυγή 
σχηματισμού μηχανισμού ορόφου και την απαλλαγή από 
τον σχετικό έλεγχο σύμφωνα με το άρθρο 4.1.4.2 β. 

(ίν) Για τα συνήθη ύψη ορόφων και δοκών οικοδομικών 
έργων, μπορεί να θεωρηθεί, χωρίς την διενέργεια των 
προαναφερόμενων ελέγχων, ότι η παραπάνω απαίτηση 
ικανοποιείται, όταν το κατακόρυφο στοιχείο έχει μήκος > 
1.50 πι σε κτίρια που έχουν ή προβλέπεται να αποκτήσουν 
μέχρι και 4 υπέργειους ορόφους, και > 2.00 πι σε κτίρια με 
περισσότερους από 4 ορόφους. Τέτοια στοιχεία μπορούν 
να θεωρηθούν τοιχώματα εν γένει και ειδικότερα υπό την 
έννοια του άρθρου 4.1.4.2 β του παρόντος καθώς και του 
άρθρου 18.4.4.2 του ΕΚΩΣ, χωρίς ιδιαίτερους ελέγχους. 
Λεπτομέρειες που αφορούν ειδικές περιπτώσεις αναφέ- 
ρονται στις σημειώσεις (β) και (γ). 

Σημείωση (α) 

Διάγραμμα καμπτικών ροπών τοιχώματος 

Δεν είναι απαραίτητο το διάγραμμα ροπών, υπό στατική 
οριζόντια φόρτιση, ενός «κατά κύριο λόγο καμπτικού 
προβόλου» να παραμένει ομόσημο σε ολόκληρο το ύψος. 
Σε μικτά συστήματα, ακόμα και αν η δυσκαμψία των δο¬ 
κών είναι πολύ μικρή σε σχέση με εκείνη του τοιχώματος, 
αλλαγή του πρόσημου των ροπών στο τοίχωμα και μείω¬ 
ση της ροπής στην βάση, προκύπτουν απάτην στηρικτική 
δράση των πλαισίων στο πάνω μέρος των τοιχω μάτων, μέ¬ 
σω των διαφραγμάτων των ορόφων. Το ύψος της θέσης 
αλλαγής προσήμου των ροπών δεν είναι αποτελεσματικό 
κριτήριο για τον χαρακτηρισμό του στοιχείου ως τοιχώ¬ 
ματος, κατά την έννοια της Β 1.4.0 χαρακτηρισμός αυτός 
συναρτάται προς συνθήκες κυρίως μετελαστικής συμπε¬ 
ριφοράς που αναφέρονται παρακάτω. 


Όταν συνυπάρχει και ατροφική αντίδραση δοκών, που 
βρίσκονται σε πλαισιακή λειτουργία με το τοίχωμα, εμφα¬ 
νίζεται «πριονωτό» διάγραμμα ροπών και η καμπτική ρο¬ 
πή στην βάση του τοιχώματος ελαττώνεται περαιτέρω. Ο 
συνδυασμός αυτός μπορεί να οδηγήσει σε αλλαγή πρό¬ 
σημου ροπών στο τοίχωμα μέσα σε ένα ή και περισσότε¬ 
ρους ορόφους. Όταν οι ροπές με αντίθετα πρόσημα εν¬ 
διάμεσων ορόφων είναι της ίδιας τάξης μεγέθους με την 
μέγιστη ροπή στην βάση (π.χ. μεγαλύτερες του 50% της 
ροπής της βάσης), τότε η διαδικασία ικανοτικού σχεδια- 
σμού του τοιχώματος, που δίνεται στις παραγράφους (2) 
έως (5) του παρόντος άρθρου Β 1.4, δεν διασφαλίζει από 
μόνη της αποφυγή ανάπτυξης και ενδιάμεσων πλαστικών 
αρθρώσεων. Στις θέσεις αυτές θα πρέπει επιπλέον να 
ελέγχεται ικανοτικά το τοίχωμα σε σχέση με την υπερα- 
ντοχή των δοκών, κατά την διαδικασία που προβλέπεται 
για τα υποστυλώματα από το άρθρο 4.1.4.1. Αυτό το εν¬ 
δεχόμενο δεν εμφανίζεται σε κατακόρυφα στοιχεία των 
οποίων η δυσκαμψία και η αντοχή σε κάμψη είναι σημα¬ 
ντικά μεγαλύτερες από τις αντίστοιχες των δοκών με τις 
οποίες συνδέονται πλαισιακά. Δηλαδή σε τοιχώματα σύμ¬ 
φωνα με όσα αναφέρονται στην (ίν), δεν απαιτείται ο πα¬ 
ραπάνω επιπλέον έλεγχος. 

Σημείωση (β) 

Κατακόρυφα στοιχεία που δεν συνδέονται πλαισιακά με 
δοκούς. 

Τέτοια στοιχεία είναι εν γένει δυνατό να υπολογιστούν 
ικανοτικά ώστε να έχουν μία μόνον πλαστική άρθρωση 
στην βάση. Όταν όμως τα στοιχεία έχουν μικρή διατομή 
(π.χ. 25 χ 100) δεν διαθέτουν εν γένει επαρκή δυσκαμψία 
και αντοχή για να εξασφαλίσουντηνπερίπου ομοιόμορφη 
κατανομή της διατμητικής παραμόρφωσης του κτιρίου σε 
όλους τους ορόφους (βλ. (ίϋ) παραπάνω). Επομένως τέ¬ 
τοια στοιχεία δεν μπορούν να θεωρηθούν τοιχώματα. 

Όταν ο λοιπός φέρων οργανισμός του κτιρίου ικανοποι¬ 
εί την βασική απαίτηση της παραγράφου 4.1.7.1 α (2), για 
«ουσιαστική πλαισιακή λειτουργία στο μέγιστο ποσοστό 
των υποστυλωμάτων», στοιχεία όπως τα προαναφερόμε- 
να έχουν ελάχιστη δυσκαμψία και συνεπώς ελάχιστη συμ¬ 
βολή στην ανάληψη τεμνουσών δυνάμεων στην βάση, Κα¬ 
τά συνέπειαν, τέτοια κατακόρυφα στοιχεία - ακόμα και αν 
θεωρούνταν τοιχώματα - δεν θα μπορούσαν να αξιοποιη- 
θούν αποτελεσματικά για την εκπλήρωση της απαίτησης 
ην ην > 0.60, που θέτει το άρθρο 4.1.4.2 β, παρά μόνον αν 
προβλεφθούν με επαρκώς ισχυρή διατομή, π.χ. σύμφωνα 
με την (ίν) παραπάνω. 

Σημείωση (γ) 

Τοιχώματα με λόγο πλευρών Ι/ό > 4 

Η συνθήκη για τον λόγο πλευρών Ι/ό > 4, προέρχεται 
από την επιμήκη μορφή των στοιχείων που παραδοσιακά 
ονομάζουμετοιχώματα, και σχετίζεται με την δυνατότητα 
περιορισμού της περίσφιγξης της πλαστικής άρθρωσης 
μόνον στα άκρα της διατομής. Δεν έχει όμως καμία άμε¬ 
ση συσχέτιση με την δυνατότητα ή μη εξασφάλισης ανά¬ 
πτυξης μόνον μίας πλαστικής άρθρωσης, η οποία αποτε¬ 
λεί τον τελικό στόχο. Θα ήταν επομένως παράλογο, στοι¬ 
χείο με διατομή 35x150 να θεωρείται τοίχωμα και να 
παύσεινα θεωρείται τοίχωμα αν γίνει 40x150, καθώς η αύ¬ 
ξηση του πάχους προφανώς δεν το αποστερεί από τις 
προαναφερθείσες ιδιότητες. 

Γι’ αυτόν τον λόγο, ο ορισμός του τοιχώματος της πα¬ 
ραγράφου (1), του παρόντος άρθρου χρησιμοποιεί την 

έκφραση «που έχουν εν γένει επιμήκη διατομή ...... Αυτό 

σημαίνει ότι, όταν πληρούνται οι λοιπές συνθήκες, ο πε¬ 
ριορισμός του λόγου των πλευρών μπορεί να αγνοηθεί, 
ως προς την εφαρμογή του ελέγχου επάρκειας τοιχωμά¬ 
των του άρθρου 4.1.4.2 β. 

Άρθρο 2 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 6 Ιουνίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 9851 (3) 

Σύσταση στο Δήμο Παρακαμπυλίων Ν. Αιτ/νίας Νομικού 
Προσώπου με την επωνυμία «Σχολική Επιτροπή Δημο¬ 
τικού Σχολείου Γέφυρας Επισκοπής Δ. Δ. Ψηλοβρά- 
χου Δήμου Παρακαμπυλίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του Π. Δ. 410/95 (Δη¬ 
μοτικός και Κοινοτικός Κώδικας). 

3. Τις 49/2003 & 57/2003 αποφάσεις Δημοτικού Συμ¬ 
βουλίου Δήμου Παρακαμπυλίων, με τις οποίες συστήνε- 
ται ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου Γέφυρας Επισκοπής Δ. Δ. Ψη- 
λοβράχου». 

4. Την 241/18.8.1998 (ΦΕΚ 939/1.9.98) απόφαση Γενι¬ 
κού Γραμματέα Περιφέρειας Δυτικής Ελλάδας, αποφασί¬ 
ζουμε: 

1. Συστήνουμε στο Δ. Δ. Ψηλοβράχου του Δήμου Παρα- 
καμπυλίωντου Ν. Αιτωλ/νίας, Νομικό Πρόσωπο με την επω¬ 
νυμία «Σχολική Επιτροπή Δημοτικού Σχολείου Γέφυρας 
Επισκοπής Δ. Δ. Ψηλοβράχου Δήμου Παρακαμπυλίων». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού & γενικά των διδακτηρίων εγκαταστάσεων. 

δ) Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για την σχολική βιβλιοθήκη και γενικά με όλα τα 
μέσα που είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας των 
σχολικών μονάδων. 

3. Το Νομικό Πρόσωπο «Σχολική Επιτροπή Δημοτικού 
Σχολείου Γέφυρας Επισκοπής Δ. Δ. Ψηλοβράχου Δήμου 
Παρακαμπυλίων», διοικείται από 5/μελές πενταμελές Δι¬ 
οικητικό Συμβούλιο, που θα ορίζεται από το Δημοτικό 
Συμβούλιο μαζί με αναπληρωτές. 


Στο Διοικητικό Συμβούλιο θα συμμετέχουν: 

- Δύο αιρετοί Δημοτικοί Σύμβουλοι, εκ των οποίων ο 
ένας θα είναι ο Πάρεδρος του Τοπικού Συμβουλίου Δ. Δ. 
Ψηλοβράχου. 

- Ο εκάστοτε Δ/ντής του Δημοτικού Σχολείου. 

- Δύο (2) Εκπρόσωποι του Συλλόγου Γονέων και Κηδε¬ 
μόνων. 

Ο Πάρεδρος του Δημοτικού Διαμερίσματος Ψηλοβρά¬ 
χου θα είναι και ο Πρόεδρος της Σχολικής Επιτροπής Δη¬ 
μοτικού Σχολείου Γ έφυρας Επισκοπής Δ. Δ. Ψηλοβράχου 
Δήμου Παρακαμπυλίων. 

4. Η θητεία των μελών του Διοικητικού Συμβουλίου του 
Νομικού Προσώπου, λήγει με την λήξη της παρούσης Δη¬ 
μοτικής Περιόδου. Η θητεία των μελών του Διοικητικού 
Συμβουλίου ακολουθεί την Δημοτική Περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

ζ) Περιουσία, οτιδήποτε περιέλθει. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον αντιπρόεδρο. 

ΑΚΡΟΤΕΛΕΥΤΑΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

7. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
αλλά μόνο σε βάρος του Νομικού Προσώπου της «Σχολι¬ 
κής Επιτροπής Δημοτικού Σχολείου Γέφυρας Επισκοπής 
Δ. Δ. Ψηλοβράχου Δήμου Παρακαμπυλίων», το ύψος της 
οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Μάίου 2003 
Με εντολή Γ ενικού Γ ραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΔΑ 

- ♦ - 

Αριθ. 6790 (4) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Φαρκαδόνας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 Ν. 2307/1995. 

2. Τις διατάξεις του άρθρου 34 Ν. 2190/94, του Π.Δ. 
37α/1987 και του Π.Δ. 22/1990. 

3. Τις διατάξεις του άρθρου 27 Ν. 2081/1992 και της 
550/7.10.2000 εγκυκλίου της Γραμματείας του Υπουργι¬ 
κού Συμβουλίου. 

4. Την 38/2003 απόφαση του Δήμου Φαρκαδόνας Νο¬ 
μού Τρικάλων. 

5. Την 28/2003 γνωμοδότηση του Υπηρεσιακού Συμ¬ 
βουλίου Προσωπικού ΟΤΑ Ν. Τρικάλων. 

6. Την 2106/2001 (ΦΕΚ 597/Β/2001) απόφαση του 
Γ.Γ.Π.Θ. για την ανάθεση αρμοδιοτήτων, αποφασίζουμε: 

Εγκρίνουμε την 38/2003 απόφαση του Δήμου Φαρκα- 
δόνας Νομού Τρικάλων με την οποία τροποποιείται ο Ορ¬ 
γανισμός Εσωτερικής Υπηρεσίας (Ο.Ε.Υ.) του Δήμου 
Φαρκαδόνας ως εξής: 

1. Στο άρθρο 13 (Τακτικές Οργανικές θέσεις με σχέση 
εργασίας Δημοσίου Δικαίου) προστίθενται: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

1. Τέσσερις (4) θέσεις ΠΕΙ Διοικητικών 

2. Δύο (2) θέσεις ΠΕΙ Η/Υ 

3. Μία (1) θέση ΠΕ4 Αρχιτεκτόνων 

4. Μία (1) θέση ΠΕ 14 Δασολόγων 

5. Μία (1) θέση ΠΕΙ Διοικητικών (Οικονομολόγος) 

6. Μία (1) θέση ΠΕ3 Πολιτικών Μηχανικών 

7. Μία (1) θέση ΠΕ 9 Γεωπόνων. 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

1. Δύο (2) θέσεις ΤΕ17 Λογιστών 

2. Μία (1) θέση ΤΕ3 Τεχνολόγων Πολιτικών Μηχ/κών 

3. Μία (1) θέση ΤΕ4 Τεχνολόγων Μηχ/κών - Ηλεκ/γων 
Μηχ/κών 

4. Μία (1) θέση ΤΕ5 Τεχνολόγων Τοπογράφων Μηχ/κών 

5. Μία (1) θέση ΤΕ22 Διοίκηση Μονάδων Τοπ. Αυτ/σης 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

1. Δύο (2) θέσεις ΔΕ5 Εργοδηγών Δομικών Έργων 

2. Δύο (2) θέσεις ΔΕ28 Χειριστών Μηχανημάτων 

3. Δύο (2) θέσεις ΔΕ23 Ειδικού Προσωπικού (Δημοτική 
Αστυνομία) 

4. Δύο (2) θέσεις ΔΕ 29 Οδηγών Αυτοκινήτων 

5. Μία (1) θέση ΔΕ38 Προσωπικού Η/Υ. 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

1. Δύο (2) θέσεις ΥΕ 16 Προσωπικό Καθαριότητας. 

2. Στο άρθρο 15 (Προσωρινές θέσεις με σχέση εργα¬ 
σίας Ιδιωτικού Δικαίου Αορίστου Χρόνου): 

1. Δύο (2) θέσεις ΥΕ Εργάτες Καθαριότητας. 

Οι προηγούμενες προσωρινές θέσεις κενούμενες με 
οποιοδήποτε τρόπο καταργούνται. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Φαρκα¬ 
δόνας το ύψος της οποίας ανέρχεται στο ποσό των 
450.000,00 Ευρώ. 

Κατά τα λοιπά ο ΟΕΥ του Δήμου Φαρκαδόνας που δη- 
μοσιεύθηκε στο 1024/2.6.1999 (τεύχος Β παραμένει ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Μάίου 2003 

Με εντολή Γενικού Γραμματέα Περιφέρειας 
Ο Διευθυντής 

ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 1161 (5) 

Τροποποίηση της Συστατικής Πράξηςτης Δημοτικής Επι¬ 
χείρησης Δήμου Παλαιοκαστριτών Ν. Κέρκυρας με 
την επωνυμία «Αναπτυξιακή Επιχείρηση Δήμου Παλαι- 
οκαστριτών» (ΑΝ.Ε.ΔΗ.Π.). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 278 παρ. 1 του Π.Δ/τος410/ 
95 (Δ.Κ.Κ.) όπως αντικαταστάθηκαν με τις όμοιες του άρ¬ 
θρου 11 παρ. 23 του Ν. 2503/97. 


2. Την 25027/9.4.1984 απόφαση του Υπουργού Εσωτε¬ 
ρικών (ΦΕΚ 244/10.4.1984τεύχος Β'). 

3. Την 5511/24.4.2000 απόφασή μας περί σύστασης 
Αναπτυξιακής Επιχείρησης Δήμου Παλαιοκαστριτών. 

4. Την 3/2003 απόφαση Δ.Σ. Δήμου Παλαιοκαστριτών 
περί τροποποίησης του σημείου 5 (Διοίκηση) της Συστα¬ 
τικής πράξης της Δημοτικής Επιχείρησης (ΑΝ.Ε ΔΗ.Π) 

5. Την 12321/13.7.2000 (ΦΕΚ 883/Β718.7.2000) απόφαση 
της Γενικής Γραμματέως της Π.Ι.Ν. περί μεταβίβασης αρ¬ 
μοδιοτήτων και παροχής εξουσιοδότησης υπογραφής «Με 
Εντολή Γ ενικού Γ ραμματέα Περιφέρειας», αποφασίζουμε: 

Τροποποιούμε το άρθρο 5 (Διοίκηση) της 5511/ 
24.4.2000 απόφασης Γ.Γ. της ΠΙΝ που δημοσιεύθηκε στο 
ΦΕΚ 639/17.5.2000, περί σύστασης Αναπτυξιακής Επιχεί¬ 
ρησης Δήμου Παλαιοκαστριτών με την επωνυμία «Ανα¬ 
πτυξιακή Επιχείρηση του Δήμου Παλαιοκαστριτών» 
(ΑΝΈ. ΔΗ.Π) και το οποίο διατυπώνεται ως εξής: 

Η επιχείρηση θα διοικείται από ενδεκαμελές (11) Διοι¬ 
κητικό Συμβούλιο, τα μέλη του οποίου ορίζονται μαζί με 
τους αναπληρωτές τους, από το Δημοτικό Συμβούλιο. 
Από τα μέλη του Διοικητικού Συμβουλίου πέντε (5) είναι 
αιρετοί εκπρόσωποι του Δήμου, ένας (1) εκπρόσωπος 
του Κοινωνικού Φορέα της περιοχής, ο οποίος προτείνε- 
ται από τον οικείο Φορέα και πέντε (5) δημότες ή κάτοικοι 
του Δήμου Παλαιοκαστριτών που έχουν πείρα ή γνώσεις 
σχετικά με τα αντικείμενα της Επιχείρησης. 

Απότουςπέντε (5) αιρετούς εκπροσώπους ο ένας (1) με 
τον αναπληρωτή του προτείνονται από την μειοψηφία. 

Στην περίπτωση που η Επιχείρηση απασχολήσει προ¬ 
σωπικό πάνω από είκοσι εργαζόμενους τότε θα μειωθεί ο 
αριθμόςτων δημοτών κατοίκων από πέντε (5) σε (4) και θα 
συμπεριληφθεί στο Διοικητικό Συμβούλιο αυτής, ένας (1) 
εκπρόσωπος των εργαζομένων στην Επιχείρηση, ο οποί¬ 
ος θα προταθεί από τον οικείο φορέα. 

Κατάταλοιπά ισχύειη αρίθμ. 5511/24.4.2000 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κέρκυρα, 3 Ιουνίου 2003 
Με εντολή Γ ενικής Γ ραμματέως Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 
-♦- 

Αριθ. 1163 (6) 

Τροποποίηση της Συστατικής Πράξης της Δημοτικής Επι¬ 
χείρησης Δήμου Παλαιοκαστριτών Ν. Κέρκυρας με 
την επωνυμία «Δημοτική Επιχείρηση Ύδρευσης - Απο¬ 
χέτευσης Δήμου Παλαιοκαστριτών (ΔΕΥΑΠ). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 278 παρ. 1 του Π.Δ/τος410/ 
95 (Δ.Κ.Κ.) όπως αντικαταστάθηκαν μετις όμοιες του άρ¬ 
θρου 11 παρ. 23 του Ν. 2503/97. 

2. Την 25027/9.4.1984 απόφαση του Υπουργού Εσωτε¬ 
ρικών (ΦΕΚ 244/10.4.1984τεύχος Β'). 

3. Την 5530/10.4.2000 απόφασή μας περί σύστασης Δη¬ 
μοτικής Επιχείρησης Ύδρευσης Αποχέτευσης Δήμου 
Π αλα ιο καστρ ιτώ ν. 

4. Την 4/2003 απόφαση Δ.Σ. Δήμου Παλαιοκαστριτών 
περί τροποποίησης του άρθρου 1 (Διοίκηση) της Συστα¬ 
τικής πράξης της Δημοτικής Επιχείρησης Ύδρευσης 
Αποχέτευσης του Δήμου Παλ/τών(Δ.ΕΎ.Α..Π) 

5. Την 12321/13.7.2000 (ΦΕΚ883/Β78.7.2000) απόφαση 
της Γενικής Γραμματέωςτης Π.Ι.Ν. περί μεταβίβασης αρ¬ 
μοδιοτήτων και παροχής εξουσιοδότησης υπογραφής 
«Με Εντολή Γενικού Γραμματέα Περιφέρειας», αποφασί¬ 
ζουμε: 

Τροποποιούμετην αρίθμ. 5530/10.4.2000 απόφασή μας 
που δημοσιεύθηκε στο ΦΕΚ 623/11.5.2000, περί σύστα¬ 
σης Δημοτικής Επιχείρησης Ύδρευσης Αποχέτευσης Δή¬ 
μου Παλαιοκαστριτών (Δ.Ε.Υ.Α.Π) ως προς την παράγρα¬ 
φο (1) του σκέλους που αφορά την (Διοίκηση) και η οποία 
διατυπώνεται ως εξής: 

Η επιχείρηση θα διοικείται από ενδεκαμελές (11) Διοι¬ 
κητικό Συμβούλιο, τα μέλη του οποίου ορίζονται μαζί με 
τους αναπληρωτές τους, από το Δημοτικό Συμβούλιο. 
Από τα μέλη του Διοικητικού Συμβουλίου πέντε (5) είναι 
αιρετοί εκπρόσωποιτου Δήμου έκτων οποίωντο ένα προ¬ 
έρχεται από τη μειοψηφία, πέντε (5) δημότες ή κάτοικοι 
του Δήμου Παλαιοκαστριτών που έχουν πείρα ή γνώσεις 
σχετικά με τα αντικείμενα της Επιχείρησης ένας (1) εκ¬ 
πρόσωπος του Κοινωνικού Φορέα της περιοχής, ο οποίος 
προτείνεται από τον οικείο Φορέα και ένας (1) είναι εκ¬ 
πρόσωπος των εργαζομένων στην Επιχείρηση. 

Στην περίπτωση που η Επιχείρηση απασχολήσει προ¬ 
σωπικό πάνω από είκοσι εργαζόμενους, τότε θα μειωθεί ο 
αριθμόςτων δημοτών κατοίκων από πέντε (5) σε (4) και θα 
συμπεριληφθεί στο Διοικητικό Συμβούλιο αυτής, ένας (1) 
εκπρόσωπος των εργαζομένων στην Επιχείρηση, ο οποί¬ 
ος θα προταθεί από τον οικείο φορέα. 

Κατά τα λοιπά ισχύει η αρίθμ. 5530/10.4.2000 απόφασή 
μας. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Ιουνίου 2003 

Με εντολή Γ ενικής Γ ραμματέως Περιφέρειας 
Ο Γενικός Διευθυντής 
ΓΙΑΝΝΗΣ ΠΕΤΣΙΟΣ 

-♦- 

Αριθ. 6786 (7) 

Σύσταση ενιαίου νομικού προσώπου με την επωνυμία 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ) Δ. Στρυμονικού» στο Δήμο Στρυμονικού, Ν. 
Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95. 

2. Την 5631/26.7.2000 (ΦΕΚ 1339/Β/2000) απόφασή μας 
Ορισμός εισηγητών και μεταβίβαση εξουσίας υπογρα¬ 
φής «Με εντολή Γ ενικού Γ ραμματέα». 


3. Τις 1080/26.1.2001 (ΦΕΚ 163/Β/19.2.2001) και 116/ 
13.12.2000 (ΦΕΚ 179/Β/22.2.2001) αποφάσεις μας με τις 
οποίες συστάθηκαν ίδια νομικά πρόσωπα δημοσίου δι¬ 
καίου με τις επωνυμίες «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. Λιβαδοχωρίου» και 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. 
Στρυμονικού» αντίστοιχα. 

4. Την 53/2003 απόφαση του Δημοτικού Συμβουλίου 
Στρυμονικού περί συγχώνευσης Ν.Π.Δ.Δ. (ΚΑΠΗ) και σύ¬ 
σταση νομικού προσώπου δημοσίου δικαίου με την επω¬ 
νυμία «Κέντρο Ανοιχτής Προστασίας Ηλικιωμένων (ΚΑ¬ 
ΠΗ) Δήμου Στρυμονικού», αποφασίζουμε: 

1. Συγχωνεύουμε τα νομικά πρόσωπα του Δήμου Στρυ- 
μονικού με τις επωνυμίες «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. Λιβαδοχωρίου» και 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΔ 
Στρυμονικού» σε ένα νομικό πρόσωπο και συστήνουμε 
στο Δήμο Στρυμονικού νομικό πρόσωπο δημοσίου δικαίου 
με την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ Δ.Στρυμονικού», το οποίο διέπεται από τις 
διατάξεις του άρθρου 203 του Π.Δ/τος 410/1995. Το νομι¬ 
κό πρόσωπο αποτελείται από (2) δύο τμήματα τα οποία θα 
λειτουργούν στα Δ.Δ. Λιβαδοχωρίου και Στρυμονικού. 

2. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων, είναι: 

α) η παροχή σε ηλικιωμένα άτομα ιατρικής φροντίδας, 
φαρμακευτικής περίθαλψης, φυσιοθεραπείας και εργοα¬ 
πασχόλησης 

β) η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη 

γ) η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο¬ 
γικούς χώρους, προβολή ταινιών, μουσική, συνεστιάσεις) 
δ) η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λ.π. 

ε) απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

4.. Πόροι του Νομικού Προσώπου είναι: 
α) επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Στρυμονικού. 

β) ετήσια επιχορήγηση του Δήμου Στρυμονικού ποσού 
12.000,00 ευρώ, που μπορεί να αυξάνεται ανάλογα με τις 
ανάγκες του 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) έσοδα από συμβολική συμμετοχή των μελών του 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο 
στ) πρόσοδοι από τη δική του περιουσία, και 
ζ) κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με 
απόφαση του Δημοτικού Συμβουλίου σύμφωνα με τις δια¬ 
τάξεις του άρθρου 203του Π.Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείαςτους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 

η οποία δεν μπορεί να είναι κατώτερη από τον αριθμό που 
απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Στρυμονικού 
δαπάνη ύψους 12.000,00 ευρώ για το έτος 2003 και για 
κάθε ένα από τα επόμενα οικονομικά έτη. Για την αντιμε¬ 
τώπιση της εν λόγω δαπάνης θα γράφεται ισόποση πί¬ 
στωση στον προϋπολογισμό του Δήμου Στρυμονικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Μάίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 6838 (8) 

Τροποποίηση της παρ. 2 του αρθρ. 16 του κανονισμού 
Παροχών του ΚΑΦ Ξηράς Κιάτου, Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του κωδ. Του Ν. 5167/1932 περί ρυθμί- 
σεως των εις τους λιμένας φορτ/κών εργασιών κ.λπ. όπως 
τροποποιήθηκαν από το Ν.Δ. 1254/49. 

2. Τις διατάξεις του Ν. 2218/94, 2240/94, 2307/95 και 
2503/97. 

3. Τις διατάξεις του άρθρου 14, του Ν. 2399/96 και του 
άρθρου 20 του Ν. 2386/96. 

4. Το 6/6.3.03 πρακτικό της ΔΕ/ΚΑΦ Ξηράς Κιάτου. 

5. Το Φ 3β/14124/29.4.2003 έγγραφο του Υπ. Εργασίας 
και Κοιν. Ασφαλίσεων. 

6. Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού. 

7. Την οικονομική δυνατότητα του ΚΑΦ Ξηράς Κιάτου, 
αποφασίζουμε: 

Εγκρίνουμε την τροποποίηση της παρ. 2, του άρθρου 
16 του κανονισμού Παροχών του ΚΑΦ Ξηράς Κιάτου, που 
εγκρίθηκε με την αριθμ. 2645/27.7.82 απόφαση Νομάρχη 
Κορινθίας (ΦΕΚ 612/24.8.82 τ.Β') και τροποποιήθηκε με¬ 
ταγενέστερα ως εξής: 

Το καταβαλλόμενο στους δικαιούχους ποσό αποζημίω¬ 
σης ορίζεται ανάλογα με τα έτη συμμετοχής στο ΚΑΦ ως 
ακολούθως: 

Για όσους έχουν δέκα (10) έτη συμμετοχής στο ΚΑΦ 
τρία επτακόσια τριάντα τέσσερα Ευρώ και πέντε λεπτά 
(3734,05 Ευρώ). 

Το ποσό αυτό θεωρείται βασικό και προσαυξάνεται κατά 
τριακόσια εξήντα ένα Ευρώ και εξήντα επτά λεπτά (361,67 
Ευρώ) για κάθε έτος συμμετοχής από το 11 ο μέχρι και το 20ο. 

Γ ια κάθε έτος συμμετοχής πέραν του 21ου μέχριτο 30ο 
προσαυξάνεται κατά τριακόσια εβδομήντα δύο Ευρώ και 
τριάντα ένα λεπτά (372,31 Ευρώ). 

Το ανώτατο όριο της εφάπαξ αποζημίωσης δεν δύναται 
να υπερβαίνει το ποσό των ένδεκα χιλιάδων εβδομήντα 
τριών Ευρώ και ενενήντα πέντε λεπτών (11073,95) Ευρώ 
Κλάσμα του χρόνου μεγαλύτερο των έξι (6) μηνών υπο¬ 


λογίζεται ως ολόκληρος χρόνος για τον υπολογισμό της 
προσαύξησης όχι όμως και γιατη θεμελίωση δικαιώματος 
για τη χορήγηση της παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Μάίου 2003 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 5526 (9) 

Έγκριση ανάθεσης έργου από τον ΚΑΦ Ξηράς Χαλκίδας, 
Ν. Εύβοιας σε ένα (1) λογιστή. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

1. Έχοντας υπόψη: 

α) Το άρθρο 15 παρ. I του Ν. 1735/1987 «Προσλήψεις 
στη Δημοσία Διοίκηση, πολιτικά δικαιώματα κ.α.δ.» (ΦΕΚ. 
195τ.Α') όπως αντικαταστάθηκε με το αρθ. 6του Ν. 2527/ 
97 «Τροποποίηση και συμπλήρωση διατάξεων του Ν. 
2190/94 κ.α.δ.» (ΦΕΚ206τ.Α'). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Φ.Ε.Κ. 137τ.Α') και τροποποιήθηκε 
με την παρ. 2α τον αρθ. Ιτου Ν. 2469/97 (Α'38). 

2. Τις διατάξεις του Ν. 2503/97. 

3. Τα Π.Δ. 360/97 «Διατήρηση εποπτείας Νομικών Προ¬ 
σώπων Δημοσίου Δικαίου από το Υπουργείο Εργασίας και 
Κοινωνικών Ασφαλίσεων». 

4. Την 55/98 Π.Υ.Σ. «Αναστολή διορισμών και προσλή¬ 
ψεων στο Δημόσιο τομέα» (ΦΕΚ 252/τ.Α'/12.1.1998) όπως 
αυτή τροποποιήθηκε, με την αρ. 35/2000 ομοία (ΦΕΚ 
171/τ.Α'/2000). 

5. Την ΔΙΠΠ/Φ. ΕΓΚΡ.1/139/4604/6.5.2003 απόφαση 
της Επιτροπής του άρθρ. 2, παρ. 1 της αριθ. 55/98 Π.Υ.Σ. 
(αριθ, 1 παρ. 51 του Ν. 2412/1994), αποφασίζουμε: 

1. Καθορίζουμε τον αριθμό των ατόμων που είναι 
απαραίτητα να τους ανατεθεί έργο με σύμβαση μίσθω¬ 
σης, σύμφωνα με τις διατάξεις και του αριθ. 681 του 
Αστικού Κώδικα, σε ένα (1) λογιστή από το Κ.Α.Φ. Ξη¬ 
ράς Χαλκίδας. 

2. Το έργο που ανατίθεται στο λογιστή αφορά την ενη¬ 
μέρωση καιτήρησητων λογιστικών βιβλίωντου Κ.Α.Φ. Ξη¬ 
ράς Χαλκίδας (Ν.Π.Δ.Δ. Περιφέρειας Στ. Ελλάδας). 

3. Τόπος εκτέλεσης αυτού του έργου ορίζεται το 
Κ.Α.Φ. Ξηράς Χαλκίδας η δε υλοποίηση του θα γίνει υπό 
τις οδηγίες των αρμοδίων οργάνων του Κ.Α.Φ. Ξηράς 
Χαλκίδας. 

4. Το χρονικό διάστημα που απαιτείται για την ολική πα¬ 
ράδοση του προηγουμένου έργου και η οποία θα καθορί¬ 
ζεται με τις ειδικές εντολές των αρμοδίων οργάνων του 
Κ.Α.Φ. Ξηράς Χαλκίδας, είναι ένα (1) έτος. 

5. Η δαπάνη για την εκτέλεση του ανωτέρω έργου ορί¬ 
ζεται στο ποσό των τεσσάρων χιλιάδων πεντακοσίων 
εβδομήντα οκτώ Ευρώ και δέκα τέσσερα λεπτά (4.578,14 
Ευρώ) και θα βαρύνει τις πιστώσεις του προϋπολογισμού 
της ανωτέρω υπηρεσίας. 

6. Το έργο αυτό αφορά εργασία, η οποία λόγω της ειδι¬ 
κής φύσης δεν ανάγεται στο κύκλο των συνήθων καθηκό¬ 
ντων των υπηρεσιών του Κ.Α.Φ. Ξηράς Χαλκίδας και είναι 
προφανές ότι το αντικείμενο των εργασιών της μίσθωσης 
του έργου δεν καλύπτει, πάγιες ανάγκες και δεν υποκρύ- 




10900 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πτει εξαρτημένη εργασία, ενώ δεν είναι δυνατόν η εργα¬ 
σία αυτή να γίνει από το προσωπικό που υπηρετεί στο 
Κ.Α.Φ. Ξηρός Χαλκίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 5 Ιουνίου 2003 

Ο Γενικός Γραμματέας Περιφέρειας 
ΓΙΑΝΝΗΣ ΔΗΜΟΥ 

-♦- 

( 10 ) 

Ύψος Συνεγγυητικού Κεφαλαίου για το έτος 2003. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 5/272/22.5.2003) 

Αφού έλαβε υπόψη: 

1. Τις διατάξεις του άρθρου 71 του Ν. 2533/1997 «χρη¬ 
ματιστηριακή αγορά παραγώγων και άλλες διατάξεις» 
όπως ισχύει. 

2. Τις διατάξεις του άρθρου 13 παρ. 2 του ν.2166/1993 
όπως ισχύει. 

3. Την εισήγηση του Διοικητικού Συμβουλίου του Συ- 
νεγγυητικού Κεφαλαίου Εξασφάλισης Επενδυτικών Υπη¬ 


ρεσιών, όπως διατυπώνεται με το υπ’ αριθμ. 915/ 
19.5.2003 έγγραφο, σχετικά με το θέμα του ύψους του 
Συνεγγυητικού Κεφαλαίου για το έτος 2003. 

4. Το άρθρο 29 Ατού Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει: 

Καθορίζειτο ύψοςτου Συνεγγυητικού Κεφαλαίου για το 
έτος 2003, στο ποσό των 187 εκατ. ΕΥΡΩ, με ελάχιστη ει¬ 
σφορά: 

Α) των ΕΠΕΥ μελώντου Χ.Α. το ποσό των 704.328,69 ΕΥ¬ 
ΡΩ. 

Β) των ΕΠΕΥ μη μελώντου Χ.Α. το ποσό των 704.328,69 
ΕΥΡΩ και τέλος. 

Γ) της κάθε ΕΠΕΥ που αποκτά την ιδιότητα νέου μέλους 
του Συνεγγυητικού και μέλους του Χ.Α. το ποσό των 
2.465.150,41 ΕΥΡΩ. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα απόφαση ισχύει από τη λήψη της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




